open-index/open-wikipedia-markdown huggingface dataset:
Articulación esferoidal

[miniatura|**1**: articulación esferoidal; **2**: [articulación condiloide (elipsoide); **3**: articulación en sela; **4** xinglimo; **5**: articulación trocoide]]
miniatura|Cápsula da articulación do ombro (distendida). Aspecto anterior.
Unha **articulación esferoidal** (case equivalente a **enartrose**) ou articulación en rótula, é un tipo de articulación sinovial, na cal unha superficie con forma de bóla dun óso arredondado encaixa nunha depresión con forma de copa doutro óso. O óso distal pode moverse na articulación nun número indefinido de eixes, que teñen un centro común, o que permite que o óso se mova en case todas as direccións.

Unha **enartrose** é un tipo especial de articulación esferoidal na cal a copa cobre a esfera alén do seu ecuador.

## Exemplos 
Un exemplo desta forma de articulación encóntranse na cadeira, onde a cabeza arredondada do fémur articúlase no acetábulo con forma de copa da pelve. Outro exemplo é a articulación glenohumeral do ombro, onde a cabeza arredondada do úmero articúlase na fosa glenoidea con forma de copa da omoplata. A articulación do ombro inclúe tamén unha articulación esternoclavicular.

Ficheiro:Kugelgelenk.jpg|Cadeira
Ficheiro:Ball and Socket Joint (Hip joint).svg|Detalles da articulación da cadeira. 1. Fémur, 2. Colo do fémur, 3. Cabeza do fémur, 4. Acetábulo, 5. Labio acetabular, 6. Pelve.

## Notas
N-655

A **N-655** ou **Acceso ao porto exterior de Ferrol** é unha estrada nacional que conecta a FE-12, da Rede de estradas do Estado, co porto exterior de Ferrol, ademais doutras vías intermedias como a AC-116 e a AG-64.

## Historia 
O tramo máis próximo á nova dársena, de 5 km, inaugurouse o 11 de setembro de 2008; o tramo inicial o foi posto en servizo o 23 de outubro dese mesmo ano e, finalmente, o 16 de abril de 2009 entrou en funcionamento o tramo central restante.

## Notas
Máscara ecolóxica

**Máscara ecolóxica**, **ecobranqueamento**, **lavado verde** ou **lavado de imaxe verde** é unha forma de propaganda na que se realiza mercadotecnia verde de maneira enganosa para promover a percepción de que os produtos, obxectivos ou políticas dunha organización son respectuosos co medio ambiente co fin de aumentar os seus beneficios..

## Notas 
## Véxase tamén 
### Outros artigos
* Ecoloxismo
* *Pinkwashing*
* *Purplewashing*
* *Redwashing*
Diversidade sexual

A **diversidade sexual e de xénero** (**DSX**) ou simplemente **diversidade sexual** é un termo que se usa para referirse de maneira inclusiva a toda a diversidade de sexos, orientacións sexuais e identidades de xénero, sen necesidade de especificar cada unha das identidades, comportamentos e características que conforman esta pluralidade.

En Occidente, habitualmente utilízanse clasificacións simples e herméticas en torno ao sexo (homes, mulleres e intersexuais), á orientación sexual (heterosexuais, homosexuais e bisexuais) e á identidade de xénero (transxéneros e cisxéneros), reunidas baixo as siglas LGTBI (lesbianas, gais, transxéneros, bisexuais e intersexuais). Con todo, outras culturas posúen maneiras diferentes de entender o sistema sexual. Ademais, nas últimas décadas popularizáronse diversas teorías da sexoloxía, como a teoría de Kinsey e a teoría cuir que propoñen que esta clasificación resulta insuficiente para describir a complexidade da sexualidade na especie humana, e mesmo tamén noutras especies animais.

Por exemplo, poida que as persoas experimenten unha orientación sexual intermedia entre heterosexual e bisexual (heteroflexible) ou entre homosexual e bisexual (homoflexible) ou que esta varíe ao longo do tempo, ou que inclúa atracción independentemente do sexo ou xénero (pansexual). Noutras palabras, dentro da bisexualidade existe unha gran diversidade de tipoloxías e preferencias que varían desde unha completa heterosexualidade a unha completa homosexualidade (escala de Kinsey).

A diversidade sexual tamén inclúe ás persoas intersexuais, que nacen cunha variedade de características intermedias entre homes e mulleres. Ademais tamén se inclúen todas as identidades transxénero e transexuais que non se encadran dentro do sistema de xénero binario e que, do mesmo xeito que a orientación sexual, poden experimentarse en distintos graos máis aló do cisxénero e a transexualidade, como é o caso das persoas de xénero fluído.

Por último, a diversidade sexual tamén engloba ás persoas asexuais, quen experimentan desinterese na actividade sexual; así como a todas aquelas persoas que consideran que a súa identidade non se pode definir, incluídas no ámbito anglosaxón baixo o termo paraugas *queer*.

Socialmente reivindícase a diversidade sexual como forma da aceptación de calquera forma de ser, con iguais dereitos, liberdades e oportunidades dentro do marco dos Dereitos Humanos. En moitos países reivindícase a visibilidade da diversidade sexual nas marchas do Orgullo LGTBI.

## Notas 
## Véxase tamén 
### Outros artigos 
* Diversidade cultural
* Diversidade funcional
* LGTBI
* Minoría sexual
* Sistema de xénero
* Teoría *queer*
Diversidade funcional

**Diversidade funcional** é un termo alternativo ao de discapacidade que comezou a utilizarse por iniciativa das propias persoas afectadas, e pretende substituír a outros cuxa semántica pode considerarse pexorativa, tales como "discapacidade" ou "minusvalía". Trátase dun cambio cara a unha terminoloxía non negativa sobre a diversidade funcional. O termo foi proposto no *Foro de Vida Independente*, en xaneiro de 2005.

A diversidade funcional podería entenderse tamén como un fenómeno, feito ou característica presente na sociedade que, por definición, afectaría a todos os seus membros por igual, debido a que durante a infancia e a senectude, todas as persoas son dependentes. Dado que na sociedade existen persoas con capacidades diferentes entre si, incluso grandes variacións destas nun mesmo individuo ao longo da súa vida, é posible afirmar que, nun momento dado, na sociedade existe diversidade funcional de forma semellante que se observa diversidade cultural, sexual ou xeracional.

## Notas 
## Véxase tamén 
### Outros artigos
* Capacitismo
* Discriminación
* Diversidade cultural
* Diversidade sexual
* Ecofeminismo
Ave do crocodilo

A **ave do crocodilo** (***Pluvianus aegyptius***) é unha especie de ave limícola africana, único membro do xénero ***Pluvianus***. Anteriormente estaba situada na familia Glareolidae, pero agora considérase que forma a familia monotípica **Pluvianidae** (pluviánidos).

A especie é unha das varias aves que foron dubidosamente asociadas coa ave mencionada na antigüidade co nome "trochilus", que se dicía que establecía unha suposta simbiose de limpeza co crocodilo do Nilo.

## Descrición 
O adulto mide de 19 a 21&nbsp;cm de lonxitude e ten unha coroa negra, unha máscara negra nos ollos e unha banda negra no peito. O resto da cabeza é branca. O resto da plumaxe da parte superior é gris azulada, e as partes inferiores son laranxas. As súas longas pernas son grises azuladas.

En voo a coroa e dorso negros contrastan co gris das partes superiores e as ás. As plumas remeiras son brancas brillantes cruzadas por unha banda negra. Visto desde abaixo, o paxaro en voo é totalmente branco, agás a barriga laranxa e a barra negra das ás. Unha vez toma terra, os membros dunha parella saúdanse erguendo as ás nunha elaborada cerimonia na que mostran ostensiblemente as súas marcas brancas e negras. Os sexos son similares, pero os xuvenís son de cores máis apagadas e as marcas negras están mesturadas con marrón.

## Hábitat e distribución 
Vive na África subsahariana tropical. Reprodúcese en areais de ríos grandes.

## Comportamento 
Xeralmente é un paxaro moi manso que se encontra en parellas ou pequenos grupos preto da auga. Aliméntase de insectos. A súa chamada é un agudo *krrr-krrr-krrr*.

### Reprodución 
Pon dous ou tres ovos que non incuba directamente, senón que enterra en area quente, e o adulto controla que non sufran un exceso de temperatura sentando sobre os ovos coa súa barriga mollada en auga. Se o adulto deixa o niño, alisa a area sobre os ovos, aínda que se está asustado fai o traballo apresuradamente. Os polos son precoces e poden correr en canto eclosionan e poden alimentarse de seu pouco despois. Os adultos arrefrían os polos da mesma maneira que os ovos. Os polos poden beber a auga que molla as plumas da barriga dos adultos. Os adultos enterran os polos na area temporalmente se os ameaza algún perigo.

### Supostas relacións cos crocodilos 
O paxaro é famoso polas súas supostas relacións simbióticas cos crocodilos. Segundo  Heródoto, os crocodilos descansan nas ribeiras dos ríos coa boca aberta e un paxaro chamado "trochilus" voa ata as bocas dos crocodilos para alimentarse da carne en descomposición aloxada entre os seus dentes. A identificación deste trochilus con algún paxaro determinado é difícil de facer e dubidosa, como a propia simbiose de limpeza; non existe evidencias fotográficas, e os relatos escritos considéranse sospeitosos segundo o biólogo Thomas Howell.

Ficheiro:Pluvianus aegyptius 1 Luc Viatour.jpg
Ficheiro:Pluvianus aegyptius 2 Luc Viatour.jpg

## Notas 
## Véxase tamén 
### Bibliografía 
*Hayman, Marchant e Prater, *Shorebirds* ISBN 0-7099-2034-2
*
Alien: Covenant

***Alien: Covenant*** é un filme estadounidense de ciencia ficción dirixido por Ridley Scott e escrito por John Logan e Dante Harper, baseado nunha historia de Michael Green e Jack Paglen. O filme é a secuela de *Prometheus*, sendo o segundo título das precuelas da franquía *Alien* e o terceiro dirixido por Scott. Está protagonizado por Michael Fassbender, Katherine Waterston, Billy Crudup, Danny McBride e Demián Bichir. Conta a historia da tripulación dunha nave colonizadora que aterra nun planeta descoñecido e realiza un descubrimento arrepiante.

## Personaxes 
*Michael Fassbender como David e Walter
*Katherine Waterston como Janet "Danny" Daniels
*Billy Crudup como Chris Oram
*Danny McBride como Tennessee "T" Faris
*Demián Bichir como Sarxento Lope
*Carmen Ejogo como Karine Oram
*Amy Seimetz como Maggie Faris
*Callie Hernandez como Upworth
*Jussie Smollett como Ricks

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Chyler Leigh

**Chyler Leigh**, nada en Charlotte (Carolina do Norte) o 10 de abril de 1982, é unha actriz, cantante e modelo estadounidense.

## Véxase tamén 
### Ligazóns externas 
*
Ventana

O topónimo **Ventana** pode referirse a:

;En Galiza
***Ventana**, lugar da parroquia de Parada das Achas, no concello da Cañiza;
***A Ventana**, lugar da parroquia de Mourentán, no concello de Arbo;
***O Campo da Ventana**, lugar da parroquia de Oia, no concello de Oia.

## Véxase tamén
### Outros artigos
***Suasventanas**, lugar da parroquia de Cabanelas, no concello do Carballiño.
Venta

O topónimo **Venta** pode referirse a:

;En Galiza
***A Venta**, lugar da parroquia de San Román de Montoxo, no concello de Cedeira;
***A Venta**, lugar da parroquia das Ribeiras do Sor, no concello de Mañón.

;Fóra de Galiza

;Na Comunidade Valenciana
***Venta del Moro**, concello da provincia de Valencia.

## Véxase tamén
### Outros artigos
***Vente**, lugar da parroquia de Soutullo, no concello da Laracha;
***Ventas**, barrio de Madrid, na Comunidade de Madrid.
Escola Dramática Galega

O nome de **Escola Dramática Galega** pode referirse a:
***Escola Dramática Galega**, agrupación fundada por Eduardo Sánchez Miño en 1908.

***Escola Dramática Galega**, institución creada por Leandro Carré Alvarellos en 1922.
***Escola Dramática Galega**, institución literaria que existiu entre 1978 e 1994.
René-Levasseur

A **Illa René-Levasseur** é unha grande illa no centro do lago Manicouagan no Quebec, o Canadá. O seu pico máis alto é o Monte Babel, de 952 m. Cunha superficie total de 2.020&nbsp;km² (e un diámetro de 72&nbsp;km), a illa é máis grande en superficie que o lago anular no cal está situada. A Illa de René-Levasseur é a segunda máis grande do mundo situada nun lago (a máis grande é a Illa Manitoulin no Lago Huron).

A estrutura xeolóxica formouse polo impacto dun meteorito hai 214 millóns de anos. Crese que o meteorito tiña uns 5 quilómetros de diámetro e alcanzaría a Terra a unha velocidade de 17&nbsp;km/s, o cuarto impacto máis potente coñecido que viu a Terra. O impacto do meteorito formou un cráter de aproximadamente 100&nbsp;km de diámetro, cuxo centro forma a illa coñecida hoxe en día. Converteuse nunha illa artificial cando o encoro de Manicouagan inundouse en 1970, combinando dous lagos en forma de media lúa: o lago Mouchalagane no lado occidental e o lago Manicouagan no lado leste é a illa artificial máis grande do mundo.

A illa chamouse así por René Levasseur, o enxeñeiro principal responsable da construción da represa  Daniel-Johnson Dam no río Manicouagan, que creou a Reserva Manicouagan. A estrutura é o arco dique máis grande do mundo. Levasseur morreu á idade de 35 anos, poucos días antes da inauguración da presa.

O encoro Manicouagan, e a illa de René-Levasseur chámanse ás veces o "ollo de Quebec".

A illa é actualmente o tema dunha batalla legal en curso, xa que os Innu un dos pobos orixinarios de Betsiamites tomou accións legais para protexer a súa terra indíxena das tallas. O Tribunal de Apelacións do Quebec tomou unha decisión o 28 de abril de 2006, permitindo Kruger Inc para renovar as súas actividades loxísticas.

A Illa tamén é obxecto dunha campaña ambiental/ecolóxica que mete presión ao goberno de Québec para crear unha área protexida que abarque toda a illa. O grupo, SOS Levasseur xurdiu en 2003 en parte debido ao interese que os grupos ambientalistas tradicionais de Québec demostraron durante as consultas ambientais. Todos os grupos recomendaron que a illa René-Levasseur fose protexida na súa totalidade. A Illa propúsoxe como un Parque Nacional Canadense, unha reserva ecolóxica, unha reserva de biodiversidade e un sitio xeolóxico excepcional. Parece haber unha concentración excepcional de vellos bosques boreais na illa.

SOS Levasseur realiza expedicións de investigación á Illa desde xaneiro de 2005, cuxo obxectivo é identificar os bosques antigos e obter a súa protección baixo a Lei Forestal do Quebec como Ecosistemas Forestais Excepcionais.

File:Île René-Levasseur1.JPG|Illa René-Levasseur Island no fondo
File:Île René-Levasseur (coupes).JPG|Talla na illa
File:STS009 Manicouagan.jpg|vista desde a estación espacial (norte está na parte inferior derecha)

## Notas
Ifaistos Limnou B.C.

O **Ifaistos Limnou B.C.** (en grego: Ήφαιστος Λήμνου K.A.E.) é un club de baloncesto profesional grego con sede en Mirina, unha cidade da prefectura do Exeo Setentrional. Fundado en 2017. Actualmente xoga na A1 Ethniki, máxima categoría do baloncesto heleno. O seu pavillón como local é Kleisto Gimnastirio Limnou Nikos Samaras, recinto con capacidade para 1.260 espectadores.

## Véxase tamén 
### Ligazóns externas 
* Perfil en Eurobasket.com
Manuel Cantero

**Manuel Cantero de San Vicente González y Gonzalo,** nado en Madrid o 21 de setembro de 1804 e finado, tamén, en Madrid o 6 de decembro de 1876, foi un economista e político español.

## Traxectoria 
Foi alcalde de Madrid dende o 23 de decembro de 1835 até o 9 de setembro de 1836.

Foi nomeado senador vitalicio en 1851 Trala caída de Isabel II e establecido o Sexenio Democrático, foi novamente elixido deputado polo distrito electoral de Xátiva nas eleccións xerais de 1869 e senador pola provincia de Huesca en 1872 e en 1876.

Foi gobernador do Banco de España desde outubro de 1868 até a súa morte en decembro de 1876.

## Recoñecementos 
O 27 de febreiro de 1834, foi nomeado Cabaleiro da Orde de Carlos III.

## Cargos 
## Notas 
## Véxase tamén 
### Bibliografía 
* 
* 

### Outros artigos 
* Lista de gobernadores do Banco de España.

### Ligazóns externas 
* Gobernadores do Banco de España
* Ficha no Senado.
Centro de Información Xudía de Galicia

O **Centro de Información Xudía de Galicia**, tamén coñecido popularmente como **Museo Sefardí de Galicia**, é un museo galego situado en Ribadavia (Ourense) e adicado á historia e as principais singularidades do pobo xudeu en Galiza.

Situado no pazo dos Condes de Ribadavia, no número 7 da Praza Maior, o Centro de Información Xudía de Galicia ocupa o segundo andar do edificio, que comparte coa Oficina de Turismo e o Xulgado. A colección amosa algunhas pezas salientables da historia da comunidade xudía en Galiza como a menorá grabada nunha pedra da catedral de Tui, a lápida do século X-XI da Coruña, así como reproducións de obxectos ligados ao pobo e á cultura xudía.

## Notas 
## Véxase tamén 
### Ligazóns externas 
* Centro de Información Xudía de Galicia en turismo.gal
N-542

A **N-542** é unha estrada nacional multicarril de lonxitude inferior a un quilómetro que serve para aumentar a capacidade da N-120 na altura do barrio do Pino, en Ourense.

## Notas
N-547

A **N-547** ou **estrada Lugo - Santiago de Compostela** é unha estrada nacional convencional que une a N-540, na altura de Guntín, coas vías estatais A-54 e N-634 no concello do Pino. Foi creada en 1988, tomando o trazado da antiga C-547.

Trátase dunha estrada cun elevado índice de sinistralidade, en espera de que se remate completamente a A-54.

## Notas
Svetlana Ražnatović

**Svetlana Ražnatović** (en serbio: Светлана Ражнатовић) ou tamén coñecida como **Ceca** (en serbio: Цеца), nada en Žitorađa o 14 de xuño de 1973, é unha popular cantante de Turbo-folk en Serbia.

É popular tamén no resto dos Balcáns e en Europa Central. *Ceca* foi ademais a muller do paramilitar serbio Željko Ražnatović.

## Discografía 
* *Cvetak Zanovetak* (1988)
* *Ludo srce* (1989)
* *To Miki* (1990)
* *Babaroga* (1991)
* *Šta je to u tvojim venama* (1993)
* *Ja još spavam u tvojoj majici* (1994)
* *Fatalna ljubav* (1995)
* *Emotivna luda* (1996)
* *Maskarada* (1997)
* *Ceca 2000* (1999)
* *Decenija* (2001)
* *Gore od ljubavi* (2004)
* *Idealno loša* (2006)
* *Ljubav živi* (2011)
* *Poziv* (2013)
* *Autogram* (2016)

## Notas 
## Véxase tamén
### Ligazóns externas 
* Web oficial (en inglés e serbio)
Turboventilador

miniatura|300px|Esquema dun turboventilador
O **turboventilador** ou **fanjet** é un tipo de motor de chorro de aire que é amplamente utilizado na propulsión de avións. A palabra "turboventilador" está composta por "turbina" e "fan": a primeira se refire a un motor de turbina de gas que consegue enerxía mecánica por combustión, e a segunda a un ventilador de fluxo guiado que usa a enerxía mecánica da turbina de gas para acelerar o aire cara a atrás. Así, mentres todo o aire tomado por un turborreactor pasa a través da turbina (a través da cámara de combustión), nun turboventilador parte dese aire supera a turbina. Un turboventilador polo tanto pode considerarse como un turborreactor que se utiliza para dirixir un ventilador de fluxo guiado, con ámbolos dous contribuíndo ao pulo. A relación da masa do fluxo de aire que supera o núcleo do motor en comparación co que pasa a través del é coñecida como relación de derivación. O motor produce pulo a través dunha combinación desas dúas partes traballando conxuntamente; os motores que usan máis pulo do reactor en relación co do ventilador son coñecidos como turboventilador de baixo índice de derivación, e no caso contrario, aqueles que teñen máis pulo do ventilador que do reactor son coñecidos como turboventiladors de alto índice de derivación. A meirande parte dos motores a reacción na aviación comercial hoxe en día son dun alto índice de derivación, e os motores dos avións militares máis modernos teñen un baixo índice de derivación. Os dispositivos de postcombustión non son usados en motores de alto índice de derivación pero si se usan nos de baixo índice ou nos turborreactores.

A meirande parte do fluxo de aire que pasa a través dun turboventilador de alto índice de derivación é un fluxo de derivación de baixa velocidade: incluso cando se combina coa velocidade moito máis alta da saída do motor, a velocidade media de escape é considerablemente menor que nun turburreactor puro. O ruído dun motor turborreeactor é principalmente ruído do aire a alta velocidade no escape do reactor, polo que os motores turboventilador son significativamente máis silenciosos que un reactor puro da mesma potencia xa que o ruído do reactor non é o predominante. Outras fontes de ruído son o ventilador, o compresor e a turbina.

## Notas
N-544

A **N-544** é unha estrada nacional convencional que conecta a N-525 coa N-120, circunvalando a cidade de Ourense polo leste. Ten 1,81 km de lonxitude e caracterízase polo viaduto que salva o río Miño á altura do encoro de Velle.

## Notas
Moneyball

***Moneyball*** é un filme estadounidense de drama dirixido por Bennett Miller e escrito por Steven Zaillian e Aaron Sorkin. Baséase na novela non ficticia de Michael Lewis *Moneyball: The Art of Winning an Unfair Game*, que conta a historia do equipo dos Oakland Athletics e do seu xerente xeral Billy Beane.

*Moneyball* estreouse no Festival de Cine de Toronto de 2011 e foi estreado nos Estados Unidos no 23 de setembro de 2011 con grande éxito de recadación e da crítica. O filme foi nomeado a seis Premios Óscar na 84ª edición, incluíndo mellor filme, mellor guión adaptado, mellor actor e mellor actor secundario.

## Personaxes 
* Brad Pitt como Billy Beane
* Jonah Hill como Peter Brand
* Philip Seymour Hoffman como Art Howe
* Chris Pratt como Scott Hatteberg
* Casey Bond como Chad Bradford
* Stephen Bishop como David Justice
* Royce Clayton como Miguel Tejada
* David Hutchison como John Mabry
* Nick Porrazzo como Jeremy Giambi
* Robin Wright como Sharon
* Kerris Dorsey como Casey Beane
* Ken Medlock como Grady Fuson
* Nick Searcy como Matt Keough
* Jack McGee como John Poloni
* Brent Jennings como Ron Washington

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Ghost in the Shell (filme de 2017)

***Ghost in the Shell*** é un filme estadounidense de ciencia ficción dirixido por Rupert Sanders e escrito por Jamie Moss, William Wheeler e Ehren Kruger, baseado no manga xaponés homónimo de Masamune Shirow. Está protagonizado por Scarlett Johansson, Takeshi Kitano, Michael Pitt, Pilou Asbæk, Chin Han e Juliette Binoche. Está ambientado nunha futuro no que a liña que separa o humano do robótico é difusa, e o argumento conta a historia de Major (Johansson), un supersoldado cyborg que quere coñecer o seu pasado esquecido.

## Personaxes 
* Scarlett Johansson como Major Mira Killian / Motoko Kusanagi
** Kaori Yamamoto como Motoko Kusanagi de nena
* "Beat" Takeshi Kitano como Xefe Daisuke Aramaki
* Michael Carmen Pitt como Kuze / Hideo
** Andrew Morris como Hideo de neno
* Pilou Asbæk como Batou
* Chin Han como Togusa
* Juliette Binoche como Doutora Ouelet
* Peter Ferdinando como Cutter
* Kaori Momoi como nai de Motoko
* Lasarus Ratuere como Carlos Ishikawa
* Danusia Samal como Ladriya
* Anamaria Marinca como Dr. Dahlin
* Michael Wincott como Dr. Osmond (sen acreditar)
* Yutaka Izumihara como Saito
* Tawanda Manyimo como Boma
* Daniel Henshall como Skinny Man
* Rila Fukushima como robot gueixa
* Pete Teo como Tony
* Yuta Kazama como Data Host
* Chris Obi como Embaixador Kiyoshi
* Adwoa Aboah como Lia

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Monte da Lagoa, Narón

O **monte da Lagoa** é un valado prehistórico situado nun outeiro fortificado no Val (Narón). Está situado no alto dun monte de 304 metros de altura entre os concellos de Narón e Ferrol.

## Descrición
Localizáronse estruturas similares en Francia, Inglaterra, Escandinavia, Bélxica, Alemaña, Italia, Irlanda e Eslovaquia. Terían unha antigüidade de entre 5000 e 8000 anos.

O curro neolítico do Monte da Lagoa de Narón foi o primeiro valado prehistórico identificado en Galiza e en toda España, un *causewayed enclosure* ou henge situado nun privilexiado observatorio. Ten forma ovalada duns 75 metros de eixo NO-SL, e uns 50 metros no OS-NL. O recinto principal está formado por un só muro de grande tamaño aproveitando as formas do terreo no cumio do monte. Hai dous accesos á croa abertos para unha devasa que vai de NO a SL. O acceso principal parece ser o do NO. No interior da croa atópanse algúns ocos que puideron ser construcións ou aproveitamentos de cantería posteriores ó valado.

En 2017 abriuse unha devasa aos pés do monte.

## Notas 
## Véxase tamén 
### Outros artigos 
* Cultura castrexa
* Arco Ártabro
Loita de titáns

***Loita de titáns*** (en ) é un filme británico-estadounidense dirixido por Desmond Davis e escrito por Beverley Cross que conta a historia mitolóxica grega de Perseo. Está protagonizado por Harry Hamlin, Judi Bowker, Burgess Meredith, Maggie Smith e Laurence Olivier. O filme é o derradeiro traballo do artista de stop motion e de efectos visuais Ray Harryhausen. Foi estreado o 12 de xuño de 1981 e recadou $41 millóns en América do Norte, converténdose no décimo primeiro filme con maior recadación dese ano. Estreouse en galego na TVG o 20 de abril de 1991.

Warner Bros. estreou o remake *Furia de titáns* o 2 de abril de 2010.

## Personaxes 
* Harry Hamlin como Perseo
* Judi Bowker as Andrómeda
* Burgess Meredith como Amón
* Maggie Smith como Tetis
* Siân Phillips como Casiopea
* Claire Bloom como Hera
* Ursula Andress como Afrodita
* Laurence Olivier como Zeus
* Pat Roach como Hefesto
* Susan Fleetwood como Atenea
* Tim Pigott-Smith como Thallo
* Jack Gwillim como Poseidón
* Neil McCarthy como Calibos
* Vida Taylor como Dánae
* Donald Houston como Acrisio
* Flora Robson, Anna Manahan e Freda Jackson como Greias

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Homosocialización

A **homosocialización** ou **socialización LGTB** é o proceso mediante o cal as persoas do colectivo LGTBI coñecen, relaciónanse e intégranse con outras persoas de leste mesmo colectivo, especialmente do seu mesma orientación e identidade sexual, influíndo á súa vez na construción a súa propia identidade.

## Espazos de homosocialización 
Os espazos de homosocialización son aqueles lugares físicos ou virtuais frecuentados por persoas do colectivo LGTBI para relacionarse con outras persoas do mesmo colectivo, onde poder expresar con liberdade a súa opción sexual e/ou para atopar compañeiros sexuais ou afectivos.

Antes da configuración de espazos dirixidos especificamente ao colectivo LGTB, a práctica máis habitual de relacionarse entre a comunidade homosexual eran encontros sexuais en certos espazos ao aire libre como parques ou baños públicos. Aínda que moito menos frecuente, hoxe en día o cancaneo segue sendo unha práctica común, especialmente entre os homes que teñen sexo con homes.

Doutra banda, existen negocios e asociacións dirixidos especificamente á comunidade LGTB que permiten o encontro e socialización entre iguais. En moitos casos, estes afloran en barrios LGTB onde se congrega o colectivo, aínda que moitos negocios están a sufrir ante a competencia que hoxe en día teñen coas redes sociais e Internet á hora de que as persoas homosexuais coñezan a outras da súa mesma orientación sexual.

## Véxase tamén 
* Código de panos
* Capitalismo rosa
* *Pinkwashing*

## Referencias
Espertares

***Espertares*** (en ) é un filme estadounidense de drama baseado no libro de Oliver Sacks de 1973 *Awakenings*. Conta a historia real do neurólogo Oliver Sacks, ficcionalizado na personaxe de Malcolm Sayer (interpretado por Robin Williams), quen, en 1969, descubriu os efectos beneficiosos da droga L-Dopa. Administroullo a pacientes catatónicos que sobreviviron á epidemia de 1917–28 de encefalite letárxica. Leonard Lowe (interpretado por Robert De Niro) e o resto de pacientes espetaron despois de décadas de catatonia. O filme foi nomeado a tres Premios Oscar na 63ª edición.

## Personaxes 
* Robin Williams como Dr. Malcolm Sayer
* Robert De Niro como Leonard Lowe
* Julie Kavner como Eleanor Costello
* John Heard como Dr. Kaufman
* Penelope Ann Miller como Paula
* Max von Sydow como Dr. Peter Ingham
* Ruth Nelson como Mrs. Lowe
* Alice Drummond como Lucy
* Judith Malina como Rose
* Anne Meara como Miriam
* Richard Libertini como Sidney
* Keith Diamond como Anthony
* Peter Stormare como neuroquímico
* Bradley Whitford como Dr. Tyler
* Dexter Gordon como Rolando

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Dättlikon

**Dättlikon**,  é un concello suízo do distrito de Winterthur, no cantón de cantón de Zürich. A súa poboación é de 745 habitantes (2015).

## Véxase tamén
### Ligazóns externas
*Páxina oficial do concello
Atentados de Cataluña de 2017

miniatura|Declaración institucional do presidente da Generalitat logo do ataque terrorista en Barcelona
Os **atentados de Cataluña de 2017** son unha serie de ataques e incidentes terroristas que se produciron en Cataluña. Comezaron o 17 de agosto de 2017 no paseo da Rambla de Barcelona ao botarse unha furgoneta Fiat Talento branca alugada contra ducias de persoas que paseaban pola parte alta da Rambla de Barcelona. Segundo testemuñas oculares, o condutor ía facendo *eses* ao longo duns 550 metros para poder atropelar máis xente. O vehículo parou no medio da Rambla, xusto sobre o Mosaico do Pla de l'Os de Joan Miró. Deseguido, o condutor deixou a furgoneta e fuxiu.

Horas despois, Estado Islámico reivindicou o atentado mediante a súa axencia de novas Amaq. No ataque de Barcelona confirmáronse quince mortos –entre eles un neno de 3 anos– un centenar de feridos, quince deles graves. Por outra banda, horas despois do ataque de Barcelona, entre a noite do 17 ó 18, á 1:15 da mañá, produciuse outro atentado en Cambrils. Cinco terroristas foron abatidos na operación, que se saldou con seis feridos. Unha muller resultou ferida de gravidade en Cambrils e morreu horas despois.

Detivéronse catro persoas, tres en Ripoll, de nacionalidade marroquí, e outro en Alcanar —nado en Melilla—. Dous dos detidos en Ripoll foron o irmán de Moussa Oukabir e amigo do mesmo.​ Outra persoa ferida a mañá do xoves na explosión de Alcanar foi detido tamén.​ Segundo os Mossos d'Escuadra, o atentado en Barcelona estaría relacionado coa explosión nunha casa en Alcanar o día anterior, o 16 de agosto.​ Nesta vivenda había varias bombonas de butano e explosivos de fabricación caseira. A súa explosión accidental obrigou aos terroristas, segundo os Mossos, a elixir precipitadamente por un atropelo masivo nas Ramblas.​ O 19 de agosto identificouse ao imán de Ripoll, Abdelbaki Es Satty, tamén de Marrocos, como o radicalizador dos mozos terroristas e posible xefe da célula. O 21 de agosto confirmouse o falecemento do imán na explosión do chalé.​ Ese mesmo día foi abatido Younes Abouyaaqoub en Subirats.​

## Notas 
## Véxase tamén 
### Outros artigos 
* Atentados de París de novembro de 2015
* Atentado de Niza de 2016
* Atentado de Berlín de 2016
* Estado Islámico
Snapshot

**Snapshot** (acrónimo de *Space Nuclear Auxiliary Power Shot*) foi un satélite artificial da Forza Aérea dos Estados Unidos lanzado o 3 de abril de 1965 mediante un foguete Atlas Agena D desde a base Vandenberg da Forza Aérea, en California.

## Características 
A misión de Snapshot foi probar un motor iónico en órbita terrestre alimentado por enerxía nuclear. O reactor a bordo de Snapshot, un SNAP-10A, foi o primeiro e único reactor nuclear lanzado ao espazo polos Estados Unidos.

O motor iónico usaba cesio como propelente e propocionaba un impulso de 8,5 mN, alimentado por unha corrente de 4500 V e 80 mA. O motor funcionaría alimentado por baterías durante unha hora, despois da cal as baterías serían recargadas pola enerxía do reactor e comezaría de novo o uso do motor iónico. Finalmente o motor só funcionou durante unha hora antes da decisión de apagalo de maneira definitiva debido a que a interferencia electromagnética creada polos picos de voltaxe do motor causaba problemas nos sensores de control de actitude da nave. O reactor nuclear, de 39 kW de potencia térmica e 500 W de potencia eléctrica, funcionou polo menos durante 43 días, momento no que a telemetría fallou.

## Véxase tamén 
### Outros artigos 
*Agena D

## Notas
N-551

A **N-551** é unha estrada nacional convencional que conecta as pontes internacionais da A-55 e a de Tui-Valença, tendo na vila de Tui un cruzamento coa N-550 que a une, asemade, co resto da rede estatal.

Foi creada en 1988 tomando o tramos da C-550 entre a nova ponte internacional da A-55 e a N-550 e o comprendido entre esta última e a ponte vella internacional entre Tui e Valença.

En 2004 o pleno municipal de Tui acordou solicitar ao Goberno de España a transferencia desta vía, que transcorre na súa totalidade dentro dos lindeiros do concello, porén esta demanda non chegou a prosperar.

## Notas
N-552

A **N-552** é unha estrada nacional convencional que conecta a N-550 (da que formou parte até 1988), na altura da vila de Redondela, coa cidade de Vigo. Nos seus 9,72 quilómetros de percorrido ten varias conexións coa AP-9, de trazado paralelo desde a ponte de Rande até o barrio de Teis.

Trátase dunha estrada cunhas marxes moi urbanizadas, o que supuxo que se construísen diversas rotondas ao longo do seu traxecto para mellorar a súa conectividade ademais da seguridade viaria.

## Notas
Wanderlust (filme de 2012)

***Wanderlust*** é un filme estadounidense de comedia dirixido por David Wain que se estreou no 2012. Está protagonizado por Jennifer Aniston e Paul Rudd, que interpretan unha parella que tenta fuxir da sociedade moderna para atoparse a si mesmos nunha comuna de Xeorxia, despois de que a economía esmagase os seus soños na cidade de Nova York.

## Personaxes 
* Paul Rudd como George Gergenblatt
* Jennifer Aniston como Linda Gergenblatt
* Justin Theroux como Seth
* Malin Åkerman como Eva
* Lauren Ambrose como Almond Cohen
* Joe Lo Truglio como Wayne Davidson
* Alan Alda como Carvin Wiggins
* Kathryn Hahn como Karen
* Ken Marino como Rick Gergenblatt
* Jordan Peele como Rodney Wilson
* Kerri Kenney-Silver como Kathy
* Michaela Watkins como Marisa Gergenblatt
* Ray Liotta como el mesmo
* Trisha Paytas como muller de Davidson

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Der Untergang

***Der Untergang*** é un filme xermano-italiano-austríaco que foi dirixido por Oliver Hirschbiegel, e escrito e producido por Bernd Eichinger. É un filme histórico e bélico que amosa os derradeiros dez días de Adolf Hitler dirixindo a Alemaña nazi en 1945. Baséase en varias historias dese período. O filme recibiu a aclamación da crítica e foi nomeado ó Óscar ó mellor filme en lingua non inglesa.

## Sinopse 
En abril de 1945, Adolf Hitler decide ficar en Berlín no canto de fuxir. A segunda guerra mundial xa está sentenciada, mais nas rúas da capital do Terceiro Reich aínda se libra unha batalla moi encarnizada contra os soviéticos. Hitler e mailos seus fieis están atrincheirados no búnker da chancelaría. Entre eles atópase a súa secretaria persoal, Traudl Junge. No exterior, a situación empeora drasticamente. Malia que Berlín xa non resiste máis, e que os seus oficiais recomendan a Hitler fuxir, el négase a abandonar a cidade. Acompañado tamén de Eva Braun, o ditador alemán prepara a súa despedida.

## Personaxes 
* Bruno Ganz como Adolf Hitler
* Alexandra Maria Lara como Traudl Junge
* Ulrich Matthes como Joseph Goebbels
* Corinna Harfouch como Magda Goebbels
* Juliane Köhler como Eva Braun
* Thomas Kretschmann como *SS-Gruppenführer* Hermann Fegelein
* Heino Ferch como *Oberbefehlsleiter* Albert Speer
* Christian Berkel como *SS-Obersturmbannführer* Dr. Ernst-Günther Schenck
* André Hennicke como *SS-Brigadeführer* Wilhelm Mohnke
* Götz Otto como *SS-Sturmbannführer* Otto Günsche
* Ulrich Noethen como *Reichsführer-SS* Heinrich Himmler
* Christian Redl como *Generaloberst* Alfred Jodl
* Rolf Kanies como Hans Krebs
* Michael Mendl como Helmuth Weidling
* Matthias Habich como *SS-Obersturmbannführer* Prof. Dr. Werner Haase
* Birgit Minichmayr como Gerda Christian
* Dietrich Hollinderbäumer como *Generalfeldmarschall* Robert Ritter von Greim
* Dieter Mann como *Generalfeldmarschall* Wilhelm Keitel
* Justus von Dohnányi como Wilhelm Burgdorf
* Gerald Alexander Held como Walther Hewel
* Thomas Thieme como *Reichsleiter* Martin Bormann
* Thomas Limpinsel como *SS-Obersturmbannführer* Heinz Linge
* Hans Steinberg como *General der Flieger* Karl Koller
* Heinrich Schmieder como *SS-Oberscharführer* Rochus Misch
* Thorsten Krohn como *SS-Obersturmbannführer* Dr. Ludwig Stumpfegger
* Jurgen Tonkel como *SS-Obersturmbannführer* Erich Kempka
* Igor Romanov como *SS-Obersturmbannführer* Peter Högl
* Igor Bubenchikov como *SS-Obersturmbannführer* Franz Schädle
* Michael Brandner como Hans Fritzsche
* Christian Hoening como *SS-Obergruppenführer* Ernst-Robert Grawitz
* Anna Thalbach como Hanna Reitsch
* Bettina Redlich como Constanze Manziarly
* Devid Striesow como *Feldwebel* Fritz Tornow
* Elizaveta Boyarskaya como Erna Flegel
* Mathias Gnädinger como Hermann Göring
* Alexander Slastin como Vasily Chuikov

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
* Filmes propostos ó mellor filme internacional na 77ª edición dos Óscar
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
N-556

A **N-556** é unha estrada nacional convencional que une o remate da N-555 co aeroporto de Vigo e a AP-9. Foi creada en 1988, tomando o trazado da PO-322, aínda que en 2005 foron transferidos 14,01 quilómetros (denominados Avenida do Aeroporto) á administración local de Vigo, ficando a actual vía con só 1,03.

## Notas
Das Experiment

***Das Experiment*** é un filme alemán dirixido por Oliver Hirschbiegel que se estreou no 2001. Baséase na novela de Mario Giordano *Black Box* e conta a historia dun experimento social que se asemella ó de Philip Zimbardo durante o experimento da prisión de Stanford de 1971.

## Personaxes 
* Moritz Bleibtreu como Tarek Fahd - Prisioneiro #77
* Justus von Dohnányi como Berus - Strafvollzugsbeamter / Garda
* Christian Berkel como Steinhoff - Prisioneiro #38
* Oliver Stokowski como Schütte - Prisioneiro #82
* Andrea Sawatzki como Dr. Jutta Grimm - científico
* Wotan Wilke Möhring como Joe - Prisioneiro #69
* Stephan Szasz como Prisioneiro #53
* Polat Dal como Prisioneiro #40
* Danny Richter como Prisioneiro #21
* Ralf Müller como Prisioneiro #18
* Markus Rudolf	como Prisioneiro #74
* Peter Fieseler como Prisioneiro #11
* Thorsten J.H. Dersch como Prisioneiro #86
* Sven Grefer como Prisioneiro #94
* Nicki von Tempelhoff como Kamps - Garda
* Timo Dierkes como Eckert - Garda
* Antoine Monot, Jr. como Bosch - Garda
* Lars Gärtner como Renzel - Garda
* Jacek Klimontko como Gläser - Garda
* Markus Klauk como Stock - Garda
* Ralph Püttmann como Amandy - Garda
* Edgar Selge como Profesor Dr. Klaus Thon - Wissenschaftler / científico
* Philipp Hochmair como Lars - científico
* Klaus Spinnler como Asistente
* Tristan Vostry como Asistente
* Maren Eggert como Dora - The Others
* André Jung como Ziegler - The Others
* Uwe Rohde como Hans - The Others
* Heiner Lauterbach	como Dennis - The Voices
* Fatih Akin como Taxi Driver - The Voices
* Christiane Gerboth como Newscaster - The Voices

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar
### Ligazóns externas 
* 
* Ficha en BoxOfficeMojo 
* Ficha en RottenTomatoes
N-559

A **N-559** ou **Conexión A-52 / N-120** é unha estrada nacional convencional que conecta a A-52 coa N-120 no limiar entre as comarcas do Condado e a da Paradanta. Atravesa os concellos das Neves, A Cañiza, Mondariz e Covelo, cun percorrido de 5,61 quilómetros.

## Notas
Amour (filme de 2012)

***Amour*** é un filme romántico e dramático escrito e dirixido polo austríaco Michael Haneke que se estreou no 2012. Está protagonizado por Jean-Louis Trintignant, Emmanuelle Riva e Isabelle Huppert. A historia céntrase nunha parella anciá, Anne e Georges, que son mestres de música retirados cunha filla que vive lonxe. Anne sofre un ictus que paraliza o lado esquerdo do seu corpo. O filme é unha coprodución entre compañías francesas, alemás e austríacas Les Films du Losange, X-Filme Creative Pool e Wega Film.

## Personaxes 
*Jean-Louis Trintignant como Georges Laurent
*Emmanuelle Riva como Anne Laurent
*Isabelle Huppert como Eva Laurent
*Alexandre Tharaud como Alexandre
*Rita Blanco como Concierge
*Carole Franck como Enfermeira
*Dinara Droukarova como Enfermeira
*William Shimell como Geoff
*Ramón Agirre como marido de Concierge
*Laurent Capelluto como Oficial de policía
*Jean-Michel Monroc como Oficial de policía
*Suzanne Schmidt como Veciño
*Walid Afkir como Paramédico
*Damien Jouillerot como Paramédico

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar
### Ligazóns externas 
* 
* Ficha en BoxOfficeMojo 
* Ficha en RottenTomatoes
Sting

**Gordon Matthew Thomas Sumner**, nado o 2 de outubro de 1951, máis coñecido polo seu nome artístico **Sting**, é un músico, cantante, cantautor e actor inglés. Foi o principal cantautor, líder e baixista da banda de rock New Wave The Police dende 1977 até 1984, antes de lanzar a súa carreira en solitario.

## Discografía 
### The Police 
*''Outlandos d'Amour* (1978)
**Reggatta de Blanc* (1979)
**Zenyatta Mondatta* (1980)
**Ghost in the Machine* (1981)
**Synchronicity* (1983)

### Solo 
* *The Dream of the Blue Turtles* (1985)
* *...Nothing Like the Sun* (1987)
* *The Soul Cages* (1991)
* *Ten Summoner's Tales* (1993)
* *Mercury Falling* (1996)
* *Brand New Day* (1999)
* *Sacred Love* (2003)
* *Songs from the Labyrinth* (2006)
* *If on a Winter's Night...* (2009)
* *Symphonicities* (2010)
* *The Last Ship* (2013)
* *57th & 9th* (2016)
* *44/876* (2018)
* *My Songs* (2019)
* *The Bridge'' (2021)

## Véxase tamén 
### Ligazóns externas 
* Páxina oficial
Pobos iroqueses

miniatura|250px|Territorio histórico dos iroqueses.
Os **iroqueses** ou **haudenosaunee** son unha histórica e poderosa confederación nativa americana do nordeste do continente. Eran coñecidos durante a era colonial francesa como *Liga iroquesa*, e posteriormente como *Confederación iroquesa*, mentres que os colonos ingleses referíanse a eles como *Cinco nacións* (antes de 1722) e *Seis nacións*, comprendendo os pobos mohawk, onondaga, oneida, cayuga, seneca e tuscarora.

Os iroqueses absorveron numerosos pobos á súa cultura como resultado de guerras, a adopción de prisioneiros e a acollida de pobos desprazados.

Os pobos históricos erie, conestoga, wyandot (huróns) e iroqueses de San Lourenzo, todos pobos independentes, falan tamén linguas iroquesas. Dende o punto de vista lingüístico, son considerados tamén pobos iroqueses polas similitudes lingüísticas e culturais; porén, eran inimigos tradicionais da Liga Iroquesa.

No 2010, máis de 45&nbsp;000 iroqueses vivían no Canadá, e arredor de 80&nbsp;000 nos Estados Unidos de América.

## Notas 
## Véxase tamén 
### Outros artigos 
* Pasaporte iroqués
### Ligazóns externas 
* Páxina oficial da Confederación Haudenosaunee
Denver (homónimos)

O topónimo inglés **Denver** pode referirse a:

;Nos Estados Unidos de América
***Denver**, capital do estado de Colorado, chamada así por **James W. Denver**;
***Denver**, comunidade non incorporada do estado de Illinois;
***Denver**, vila do estado de Indiana;
***Denver**, cidade do estado de Iowa;
***Denver**, comunidade non incorporada do estado de Kentucky;
***Denver**, vila do estado de Missouri;
***Denver**, comunidade non incorporada do estado de Carolina do Norte;
***Denver**, comunidade non incorporada do estado de Ohio, no Ross County;
***Denver**, comunidade non incorporada do estado de Ohio, no Wood County;
***Denver**, *borough* do estado de Pensilvania;
***Denver**, comunidade non incorporada do estado de Virxinia Occidental;
***Denver City**, vila do estado de Texas;
***Denver Township**, no estado de Illinois;
***Denver Township**, no estado de Míchigan;
***Denver Township**, no estado de Míchigan;
***Denver Township**, no estado de Minnesota;
***Denver Township**, no estado de Nebraska;

;Noutros países:
***Denver**, localidade de Australia;
***Denver**, vila do Canadá;
***Denver**, vila do Reino Unido.

## Escolas 
*** Universidade de Denver**, universidade privada en Denver, Colorado

## Navíos 
* '*Cruceiro clase *Denver***, clase de cruceiros da Armada dos Estados Unidos;
* O **USS *Denver* (CL-16)**, cruceiro comisionado en 1904 en servizo ata 1931;
* O **USS *Denver* (CL-58)*', cruceiro lixeiro comisionado en 1942 e decomisionado en 1947.
Kegham Parseghian

**Kegham Parseghian** (Գեղամ Բարսեղեան), nado en 1883 en Constantinopla e finado en 1915 en Ayaş, foi un escritor e xornalista armenio otomán.

## Traxectoria 
Naceu no distrito Gedik Paşun da capital otomá. Foi á escola mesrobiana local e continuou os seus estudos no liceo central ata 1896. Logo de pasar un ano en París, publicou os seus primeiros poemas en publicacións en armenio. Converteuse en columnista principal e editor de diversos xornais como *Surhantag* (Սուրհանդակ) e *Azatamart* (Ազատամարտ, 1909-1915). Foi un dos editores da revista literaria *Aztag* (Ազդակ, 1908-1909), e un dos membros fundadores do mensual literaria *Mehian* (Մեհեան, 1914) , traballou con importantes escritores como Gostan Zarian, Daniel Varujan, Hagop Oshagan, Hrand Nazariantz ou Aharon Dadurian  .

Durante o xenocidio armenio, o 24 de abril de 1915, arrestárono levándoo a Ayaş, preto de Ankara onde o mataron.

En 1931 a Sociedade de Amigos dos Escritores Martirizados publicou en Francia un libro coas súas obras completas.

## Notas
Escola Dramática Galega (1922)

A **Escola Dramática Galega** foi unha institución literaria que existiu entre 1922 e 1926.

## Historia
No teatro galego da época pódense atopar tres tendencias que, malia coincidiren todas na idea de impulsar o teatro galego, non perseguían uns mesmos obxectivos. Unha delas procuraba simplemente divertimento ou a afirmación dunha mensaxe de ton rexionalista; outra disporíase a potenciar un teatro nacional baseado na posta en escena de textos de contrastada calidade; e, por último, atopamos unha tendencia que aposta pola dignificación da escena galega, a procura da mellora artística do vello teatro rexionalista e unha escolla máis axeitada das pezas. Esta última tendencia foi a que se seguiu nas Irmandades da Fala da Coruña e na Escola Dramática Galega. Máis concretamente, esta Escola, dirixida por Leandro Carré Alvarellos, tiña como obxectivo a formación dos axentes envolvidos na escena e a investigación, a cal permitiría difundir o coñecemento do pasado ao pobo para funcionar como un muro ante a ameaza do sistema español.

Ten as súas orixes no Conservatorio Nacional de Arte Galega. Nos seus catro anos de existencia a Escola Dramática Galega fico camiñar o teatro polos vieiros do costumismo e do ruralismo. De todas as maneiras, o *Decreto de Separatismo* publicado en 1923 polo xeneral Miguel Primo de Rivera, só permitía a utilización das chamadas neste documento legal "linguas rexionais" en representacións de tipo ruralista e folclórico, polo que non permitía unha vía diferente á que estaba a promover Leandro Carré Alvarellos. As obras que escapaban destas tendencias podían ser publicadas, mais non levadas sobre o taboado, debido a que a súa difusión no papel era moito menor que na escena, posto que estas pezas serían lidas por minorías cultas xa convencidas do ideario galeguista. Alén disto, este decreto pouco ou nada puido afectarlle á Escola Dramática Galega posto que esta deixou de realizar representacións co inicio do réxime ditatorial de Primo de Rivera.

## Véxase tamén 
### Bibliografía 
*
Paget Brewster

**Paget Brewster**, nada en Concord (Massachusetts) o 10 de marzo de 1969, é unha actriz e cantante estadounidense.

## Véxase tamén 
### Ligazóns externas 
*